b"\n_START_ARTICLE_\nRadamel Falcao Garc\xc3\xada\n_START_SECTION_\nInicis\n_START_PARAGRAPH_\nFalcao deu el seu nom al m\xc3\xadtic jugador brasiler de la d\xc3\xa8cada dels 80, Falc\xc3\xa3o. Va ser el seu pare Radamel, el qual havia estat futbolista de diversos equips colombians, qui l'inici\xc3\xa0 en el m\xc3\xb3n futbol\xc3\xadstic. Aix\xc3\xad, de la m\xc3\xa0 de Silvano Esp\xc3\xadndola, el seu principal valedor, va arribar al Lanceros Boyac\xc3\xa1 equip amb el qual va debutar el 28 d'agost del 1999 a la Categor\xc3\xada Primera B contra el Deportivo Pereira. Va ser el jugador m\xc3\xa9s jove en debutar en aquesta categoria amb nom\xc3\xa9s 13 anys, 6 mesos i 18 dies.\n_START_SECTION_\nRiver Plate\n_START_PARAGRAPH_\nDespr\xc3\xa9s d'algunes proves amb V\xc3\xa9lez Sarsfield, el 2001 va acabar fitxant per River Plate. A la mateixa escola del club va acabar els seus estudis de batxillerat i posteriorment va comen\xc3\xa7ar la carrera de periodisme a la Universitat de Palermo. Va debutar el 6 de mar\xc3\xa7 de 2005 amb Leonardo Estrada a la banqueta, era un partit del Torneig Clausura, des de llavors ja no va perdre la confian\xc3\xa7a del seu entrenador, Reinaldo Merlo. En les diverses temporades que va jugar amb l'equip argent\xc3\xad nom\xc3\xa9s va aconseguir un t\xc3\xadtol, va ser el torneig Clausura del 2008.\n_START_SECTION_\nPorto\n_START_PARAGRAPH_\nEl juliol del 2009 va marxar al Porto, un trasp\xc3\xa0s que es va tancar amb una xifra propera als 4M\xe2\x82\xac.\n_START_SECTION_\nAtl\xc3\xa9tico de Madrid\n_START_PARAGRAPH_\nL'estiu del 2011, despr\xc3\xa9s de la marxa del Kun Ag\xc3\xbcero, l'Atl\xc3\xa9tico va comptar amb el colombi\xc3\xa0 per a suplir la seva marxa, l'acord es va tancar al voltant dels 45 milions de \xe2\x82\xac._NEWLINE_El 31 d'agost de 2012 fou titular en el partit que decidia la Supercopa d'Europa 2012, contra el Chelsea FC a M\xc3\xb2naco, i que l'Atl\xc3\xa9tico de Madrid guany\xc3\xa0 per 4 a 1. Fou nomenat a m\xc3\xa9s millor jugador del partit, i hi va marcar tres gols.\n_START_SECTION_\nAS Monaco\n_START_PARAGRAPH_\nEl 31 de maig de 2013 l'Atl\xc3\xa8tic de Madrid el va traspassar a l'AS Monaco, per les seg\xc3\xbcents cinc temporades, i un sou de 14 milions d'euros anuals."